• Μάθετε στο σκύλο σας όλα όσα πρέπει να γνωρίζει με τη κατάλληλη εκπαίδευση πριν περάσει η κατάλληλη ηλικία, μάθετε ποιες είναι οι προϋποθέσεις αρμονικής μεταξύ σας συμβίωσης, τα προβλήματα που ίσως αντιμετωπίσετε αν αφήσετε ανεκπαίδευτο ένα σκύλο, το ρόλο της κοινωνικοποίησης, κανόνες σωστής συμπεριφοράς και κοινωνικοποίησης.
• Υπάρχουν πολλοί λόγοι σύμφωνα με τους οποίους ο σκύλος χρειάζεται να περάσει βασική εκπαίδευση. Παρακάτω θα αναφερθούμε σε μερικούς:
• Ορισμένες φορές γίνεται δύσκολη ή επικίνδυνη η συμβίωση με ένα σκύλο δίχως εκπαίδευση αναφορικά με ιδιοκτήτη ή άλλους ανθρώπους αν έρθουν σε επαφή παραδείγματος χάρη κατά τη διάρκεια μιας επίσκεψης ή βόλτας.
• Ο σκύλος χωρίς εκπαίδευση, ειδικά αν ανήκει σε μεγαλόσωμη φυλή με δυνατότητες φύλαξης, μπορεί να αποτελέσει μεγάλο βάρος προς ένα ιδιοκτήτη ή οικογένεια καθώς πολύ πιθανά θα εμφανίζει συνεχώς προβλήματα πχ επιθετικότητα, ανυπακοή ή έλλειψη επικοινωνίας.
• Συχνά ο βαθμός επικοινωνίας ενός ιδιοκτήτη με ανεκπαίδευτο σκύλο κρίνεται ανεπαρκής έως εντελώς ανύπαρκτος. Κατά τη διάρκεια της εκπαίδευσης με απλές εντολές αναπτύσσεται υψηλός βαθμός επικοινωνίας με αποτέλεσμα όλοι να μένουν ευχαριστημένοι, ο ιδιοκτήτης επειδή θα ανακαλύψει πόσο χαρούμενος και συνεργάσιμος μπορεί να είναι ο σκύλος του, όπως επίσης ο σκύλος όταν διαθέτει ως βασικό ένστικτο το να βοηθά τον άνθρωπο. Πώς όμως θα μπορούσε να βοηθά τον άνθρωπο χωρίς καν να επικοινωνεί με αυτόν ;
• Φυσιολογικά ο σκύλος γενικότερα προέρχεται από αγέλες συνεπώς χωρίς κατάλληλη εκπαίδευση λογικά θα θεωρεί πως η ζωή ανάμεσα στους ανθρώπους διέπεται από τους κανόνες μιας αγέλης. Κάτι τέτοιο συνεπάγεται προβλήματα εξαιτίας της διαρκούς προσπάθειας να γίνει αρχηγός της αγέλης, να κατακτήσει θηλυκές όταν αποτελούν μέλη της αγέλης του, να διεκδικεί, να προστατεύει το φαγητό με αγριότητα κλπ. Εν τέλει, ένας ανεκπαίδευτος σκύλος δεν μπορεί εύκολα να βρει σωστή θέση ανάμεσα στους ανθρώπους.